laion/Wikipedia-Exotic huggingface dataset:
יאנקי בחצר המלך ארתור (סרט)

יאנקי בחצר המלך ארתור (באנגלית A Connecticut Yankee in King Arthur's Court) הוא סרט מוזיקלי קומי אמריקאי משנת 1949 בבימויו של טאי גארנט, עם בינג קרוסבי ורונדה פלמינג בתפקידים הראשיים. התסריט מבוסס באופן רופף על הרומן "יאנקי מקונטיקט בחצר המלך ארתור" של מארק טוויין משנת 1889. הבסיס דומה - עלילה דמיונית על אדם מקונטיקט נקלע לממלכתו של המלך ארתור בשנת 528 ומלמד אותם דברים שלא ידעו. הפסקול המוזיקלי הוא של ויקטור יאנג והשירים הולחנו על ידי ג'ימי ון הויזן (אנ') למילים של ג'וני ברק (אנ') מהם התפרסם השיר "עסוק בלעשות כלום" (""Busy Doing Nothing"). בשנת 1912 מבקר הנק מרטין (בינג קרוסבי), נפח מקונטיקט, בטירת פנדרגון באנגליה שם יש מוזיאון לאבירי השולחן העגול הוא רואה תמונה גדולה על הקיר של ליידי אליסנדה ונפגש עם בעל המקום לורד פנדרגון (סר סדריק הרדוויק) ומספר לו סיפור מוזר על היכרותו עם הליידי הזאת. שנה לפני כן הוא רכב על סוס בגשם שוטף, נפל ממנו ואיבד את הכרתו. כשקם ראה לידו אביר מכוסה בשריון שהודיע לו כי שמו הוא סגרמור (ויליאם בנדיקס) וכי השנה היא 528 והוא נמצא על אדמתו של המלך ארתור. הוא מוביל אותו לחצר המלך ארתור ושם הוא נעצר כזר שחדר לממלכה. נגדו פועלים הקוסם מרלין (הנרי וילקוקסון), סיר לוגריס (ג'וזף ויטלה) ומורגן לה פיי (ויריג'יניה פילד). הנק מראה את יכולתו בהבערת גלימתו של מרלין על ידי מיקוד קרני האור על ידי זכוכית שעונו ואחר כך על ידי הצתת גפרור. המלך ארתור (סר סדריק הרדוויק) מכיר בכישרונו, נותן לו תואר סר וממנה את סגרמור לעוזרו. הנק מקים בית מלאכה לתיקון ושיפוץ אביזרי אבירים וגם מייצר אקדח. הנק מתאהב באליסנדה היפה (רונדה פלמינג) קורא לה אליס ואחר כך סנדי. אליסנדה מאורסת לאביר האימתני לנסלוט (מרוין ויי) שמזמין את הנק לתחרות הפלה ברומח. כולם יודעים שלהנק אין סיכוי, הוא אינו מסוגל לעלות על הסוס עם השריון. הוא מסיר את השריון ומנצח לבסוף את לנסלוט על ידי הפלתו בעזרת פלצור. הנק מגלה את מצבם הגרוע של נתיני המלך ארתור ומשכנע אותו להתלבש כאדם פשוט ולצאת אתו ועם סגרמור לפגוש את האנשים הפשוטים. הם יוצאים בשמחה ושרים "עסוק בלעשות כלום". הם נעצרים ומושלכים לכלא ומועמדים להימכר לעבדות. הנק מצליח בעזרת מגנט לצוד את המפתח וסגרמור מחסל את השומר. הם נתפסים ומובלים בתור לעריפת ראשיהם בגרזן בנוכחות העם. באותו זמן נכבלת אליסנדה בטירת לנסלוט. כאן קורה נס - הנק מעיין באלמנך ומוצא שבאותו יום בצהרים (21 ביוני 528), יתרחש ליקוי חמה מלא. הוא מכריז כי בכוחו להחשיך את השמש ואכן זה קורה והאנשים המפוחדים דורשים לשחרר אותם. בחסות החשיכה הם נמלטים והנק ממהר לטירת לנסלוט, הורג את השומר ומציל את אליסנדה. כאן נגמר הסיפור של הנק. לורד פנדרגון מבקש מהנק לפגוש את אחייניתו בחצר והנק פוגש שם אחת הדומה בכל לאליסנדה ושמה סנדי (רונדה פלמינג)... מדיה וקבצים בנושא יאנקי בחצר המלך ארתור בוויקישיתוף "יאנקי בחצר המלך ארתור", במסד הנתונים הקולנועיים IMDb (באנגלית) "יאנקי בחצר המלך ארתור", באתר נטפליקס "יאנקי בחצר המלך ארתור", באתר AllMovie (באנגלית) "יאנקי בחצר המלך ארתור", באתר Rotten Tomatoes (באנגלית) "יאנקי בחצר המלך ארתור", במסד הנתונים הקולנועיים KinoPoisk (ברוסית) יאנקי בחצר המלך ארתור, באתר TCM קדימון ליאנקי בחצר המלך ארתור, באתר יוטיוב שירים מיאנקי בחצר המלך ארתור, באתר יוטיוב עסוק בלעשות כלום - בינג קרוסבי,סדריק הרדוויק, ויליאם בנדיקס, באתר יוטיוב
משה טוויל

הרב משה טוויל מעלי הכהן (4 בנובמבר 1895 – 1 בנובמבר 1976) היה רב, פוסק וראש ישיבה, כיהן כרבה הראשי של קהילת יהודי חלב, וכראש ישיבת 'דגל תורה'. נולד בעיר חלב שבסוריה, בי"ז בחשוון ה'תרנ"ו, לרבי יוסף ורחל למשפחת הכהנים טוויל מעלי הכהן, המיוחסת לעלי הכהן. בבחרותו למד אצל רבו הרב עזרא עבאדי-שעיו ורבנים נוספים, לצד חברו הרב שאול מטלוב עבאדי שאותו הגדיר גם כרבו. כאשר הוקמה ישיבת "דגל תורה", התמנה לראש הישיבה לצד חברו הקרוב הרב סלים זעפראני, על אף שעדיין היה רווק. הוא נישא לשרה, בתו של הרב אהרן טוויל, שבאה מארץ ישראל לחלב. ישיבת דגל תורה מנתה כמאה ושבעים בחורים, אשר היו לומדים כשש עשרה שעות ביממה, החל מ-2 לפנות בוקר ועד כלות סדרי הלימוד בשעות הערב. בהמשך התמנה גם לרבה הראשי של קהילת יהודי חלב. במאורעות נגד היהודים בסוריה ב-1947, נשרפו בתי כנסיות וביניהם בית הכנסת בחלב בו שכן כתר ארם צובא. הרב משה טוויל וסלים זעפרני הצילו את שארית הכתר שלא נשרף ושמרו עליו עד שהוברח לישראל ב-1958. בשנת ה'תשי"ח (1958), אחר ששיחדו בני ביתו את שלטונות סוריה בסכומים גדולים, קיבלה משפחתו אישור לעלות לארץ ישראל. השמועה בארץ כי הרב טוויל עולה ארצה התפרסמה, ורבים מרבני ומתושבי ארץ ישראל התקבצו לקבל את פניו, ביניהם הרב עזרא עטייה, ראש ישיבת פורת יוסף. כאשר הגיע לארץ קבע את מושבו בתל אביב, והחל למסור שיעורי תורה בבתי הכנסת בעיר. כעבור תקופה קצרה הקים את ישיבת 'זיכרון משה' בתל אביב, שם למדו תלמידי חכמים מהעיר ומערים נוספות. הרב טוויל דחף ועודד את מינויו של הרב עובדיה יוסף לרב העיר תל אביב, והפעיל את כובד משקלו כדי להשפיע על הגורמים שהתנגדו למינוי. נפטר בח' בחשוון ה'תשל"ז, ונקבר בהר המנוחות, סמוך לציונם של חכמי ישיבת פורת יוסף. רבי יצחק שחיבר - רבה הראשי של ארגנטינה רבי יום טוב ידיד הלוי - רבה האחרון של חלב רבי צדקה הררי - רב קהילת מגן דוד במקסיקו רבי שחוד שרים - זקן רבני ברזיל רבי יעקב עטייה - מזקני רבני לבנון רבי יוסף שאשו הלוי - מאחרוני חכמי חלב וזקן חכמי פנמה פרופ' משה עסיס - חוקר תלמוד בית המדרש "אהל משה" בשכונת רמות ב' נקרא על שמו. בית המדרש "מטה משה" בשכונת רמות א' נקרא על שמו. בשנת תש"פ יצא לאור הספר דגלי תורה, המנציח את דמותו. משפחות טוויל מצבתו ומצבת אשתו באתר BillionGraves ישראל יעקב גוטפרב, כליל תפארת, ירושלים: קהל תפארת ירושלים, אב ה'תש"פ איגוד עמלי התורה, לוח הקהילות - גיליון ח', באתר טקסט רץ הוצאה לאור, ‏חשון תשפ"א איגוד עמלי התורה, לוח הקהילות - גיליון ח', ירושלים: טקסט רץ הוצאה לאור, תשפ"א
קינן טרייסי

קינן טרייסי (באנגלית: Keenan Tracey; נולד ב-22 ביולי 1991) הוא שחקן קנדי. טרייסי נולד בקנדה ב-22 ביולי 1991 לשחקן איאן טרייסי. חלק ניכר מילדותו בילה מסביב לעולם, וחי בדרום אפריקה, ישראל, מצרים ואמסטרדם. טרייסי הוא מוזיקאי ומנגן על גיטרה, תופים ופסנתר. כיום הוא מתגורר בלוס אנג'לס. בשנת 2010 טרייסי ערך את הופעת הבכורה שלו במשחק בסרט של ערוץ דיסני, "16 משאלות". לאחר מכן שיחק בתפקידי אורח בסדרות, בהן "מניע" (אנ'), "אאוריקה" ו"פרינג'". בשנת 2012, שיחק בסרטי הטלוויזיה, "A Dog Named Duke" ,"Kiss at Pine Lake" לצד בארי ווטסון ובסרט "Rags" שהוקרן בערוץ ניקלודיאון. בין השנים 2013–2016 שיחק בסדרת הטלוויזיה "בייטס מוטל". בשנת 2013 יצא לאקרנים סרט הטלוויזיה "המרדף אחר האוצר המשפחתי" בו שיחק בתפקיד ראשי. באותה שנה שיחק בסדרת הטלוויזיה "חוצה את הקווים". לאחר מכן, בשנת 2014, שיחק בתפקיד משנה בסדרת המדע הבדיוני "100". בשנת 2019 שיחק בתפקיד ראשי בסרט של לייפטיים, "Deadly Assistant". באותה שנה שיחק בסרט הקולנוע "פולארויד" (אנ'). בשנת 2021 שיחק בסדרת המדע בדיוני "דבריס". באותה שנה שיחק בתפקיד ראשי בסדרת האימה "יום המתים". באוקטובר אותה שנה פורסם כי ישחק במיני סדרת הטלוויזיה העתידית של נטפליקס "השטן באוהיו", שעלתה לשידור במהלך 2022. טרייסי ניהל מערכת יחסים עם השחקנית האמריקאית אמנדה מישלקה. קינן טרייסי, ברשת החברתית אקס (טוויטר) קינן טרייסי, במסד הנתונים הקולנועיים IMDb (באנגלית) קינן טרייסי, באתר AllMovie (באנגלית) קינן טרייסי, במסד הנתונים הקולנועיים KinoPoisk (ברוסית) Who Is Keenan Tracey? Everything To Know About The Actor - Wiki, Wiki, ‏1 באפריל 2021 David Hinckley, Television Review: 'Rags' on Nickelodeon, New York Daily News, ‏6 באפריל 2012 Denise Petski, Deadline, Deadline, ‏2 בספטמבר 2020 Haleigh Foutch, Polaroid Trailer Takes a Snapshot of Terror, Collider, ‏5 במאי 2017 Review: Debris - Do You Know Icarus? s01e09 - NerdSpan, NerdSpan, ‏2 במרץ 2021 Day of the Dead TV Show on Syfy: Season One Viewer Votes - canceled + renewed TV shows - TV Series Finale, canceled + renewed TV shows - TV Series Finale, ‏6 בנובמבר 2021 Rosy Cordero, Deadline, Deadline, ‏2 בספטמבר 2021 Brie Hiramine, 10 Things You Didn’t Know About AJ Michalka, J-14, ‏6 במרץ 2015
וויי

האם התכוונתם ל... Wii – קונסולת משחקים ווה – עיר בשווייץ ויי – סיפור קצר מאת ניקולאי גוגול ווי – סרט אימה סובייטי, עיבוד קולנועי לסיפור ווי – סרט פנטזיה רוסי, עיבוד קולנועי לסיפור ויי 2 – סרט המשך לסרט משנת 2014 גוגול: ויי – סרט אימה רוסי, עיבוד קולנועי
אזור הפסגות

אזור הפסגות (באנגלית: Peak District) הוא פארק לאומי ואזור הררי בצפון אנגליה השוכן בחלקו הדרומי של רכס הרי הפניין. הפארק הלאומי בשטח כולל של 1,440 קילומטר רבוע, שוכן ברובו במחוז דרבישייר אך מתפרס גם למחוזות צ'שייר, מנצ'סטר רבתי, סטפורדשייר, מערב יורקשייר ודרום יורקשייר. אזור הפסגות הוא הפארק הלאומי הראשון שהוגדר בממלכה המאוחדת כבר באפריל 1951 ואחד מ-15 פארקים לאומיים שהוקמו לאורך השנים ועד היום. שטחי הפארק משלב אזורי טבע לצד אזורים מיושבים וכולל מספר אטרקציות ומסלולי טיול המושכים אליהם כ-13 מיליון מבקרים בשנה. הפארק מנוהל על ידי רשות הפארק הלאומי אזור הפסגות שאחראי על שימור הטבע ועידוד התיירות לשטחי הפארק. קינדר סקאוט, 636 מ' בליקלו, 633 מ' בלאק היל, 582 מ' שיינינג טור, 559 מ' מאם טור, 517 מ' בוסלי קלאוד, 343 מ' הרי הפניין יורקשייר דיילס אתר האינטרנט הרשמי של אזור הפסגות אזור הפסגות, באתר אנציקלופדיה בריטניקה (באנגלית)
דיולה קוסטולאני-קאן

דיולה קוסטולאני-קאן (במקור קאן, בהונגרית: Kosztolányi-Kann Gyula, פשט, 9 בינואר 1868 – בודפשט, 5 בינואר 1946) היה צייר ואדריכל יהודי-הונגרי. דיולה קאן (Kann) נולד במשפחה יהודית כבנם של ליפוט קאן סוחר שנאפס (1835–1917) ושל רוזליה ארנסט. הוא למד אדריכלות, אבל מלבד התוכניות האידיאליות בספרים, הוא בקושי תכנן פרויקטים, אף על פי שהיו לו הזמנות. המפורסם ביותר מבין הבניינים שלו בבודפשט הוא בניין דירות לסטודיו בדרך קלנהג'י. הוא למד ציור אצל ברטלן קרלובסקי בבודפשט, אחר כך אצל שימון הולושי במינכן. בתחילה צייר נופים נטורליסטיים, מאוחר יותר תמונות נוף ריאליסטיות, שבהן ניתן לחוש את הצבעים והקווים של ציורי אנרי מאטיס, פול גוגן ופול סזאן. קוסטולאני-קאן היה חבר מייסד וחבר בקבוצת האימפרסיוניסטים ונטורליסטים הונגרים. בתערוכה שלו בהיכל האמנות בשנת 1911, הוענק לו פרס ג'רג' ראט על ציור הנוף שלו בשם "ספטמבר אחר הצהריים". בשנת 1913 זכה במדליית הזהב של הסלון הלאומי. רוב יצירותיו עברו לבעלות פרטית, אך כמה מהן נשמרות גם בגלריה הלאומית של הונגריה. לאיוש מרק (1867-1942) צייר דיוקן של דיולה קוסטולאני-קאן למען הדורות הבאים. אשתו הייתה אירן הרצקה, איתה התחתן בבודפשט ב-24 במאי 1896. 1910 היכל האמנות (בודפשט) "פרס ראט" עם תמונת נוף 1913 הסלון הלאומי. מדליית זהב על תמונתו "מוטיב של באדן" ספטמבר אחר הצהריים (1911) יום מעונן (1912; הגלריה הלאומית של ההונגריה, (MNG) בודפשט) טיילת על שפת מים (1912) בתים על קו המים ( MNG ) פרבר בחורף (MNG) עיירה קטנה פנורמה תמונת נוֹף בתים ישנים מרפסת בתים הולנדים לקסיקון אמנות מא' עד ת' מסת"ב 963-698-038-1 לקסיקון ביוגרפי הונגרי I-II . עורך ראשי. אגנש קניירש. בודפשט, הוצאת אקדמיה, 1967-1969. לקסיקון יהודי הונגרי. 1929. עורך פטר אויווארי. דיולה קוסטולאני-קאן מדיה וקבצים בנושא דיולה קוסטולאני-קאן בוויקישיתוף חייו ויצירותיו באתר האמנויות היפות בהונגריה חייו ותמונותיו באתר האינטרנט של גלריית קיזלבך Névváltozatok: Kosztolányi (Kann) Gyula; Kosztolányi Kann Gyula; Kan Gyula Budapest 1873-ban jött létre. Pest-Buda település nem létezett. Több forrás helytelenül hozza a születés helyét "Modern magyar festészet 1900-1945 - Kosztolányi-Kann Gyula - eOldal". אורכב מ-המקור ב-2018-01-09. "Születési bejegyzése a pesti neológ izraelita hitközség születési akv. 34/1868. folyószáma alatt". "Halotti bejegyzése a Budapest V. kerületi polgári halotti akv. 16/1946. folyószáma alatt". "Kann Lipót halotti bejegyzése a Budapest V. kerületi polgári halotti akv. 117/1917. folyószáma alatt". Réti István: A nagybányai művésztelep. Budapest : Kulturtrade Kiadó, 1994. 28. p. ISBN 963-7826-35-1 "Házasságkötési bejegyzése a Budapest V. kerületi polgári házassági akv. 115/1896. folyószáma alatt".
התנ"ך העברי משטוטגרט

ה-Biblia Hebraica Stuttgartensia (לטינית: התנ"ך העברי משטוטגרט), בקיצור: BHS, ולעיתים נדירות BH4, היא מהדורה ביקורתית של התנ"ך המלווה במנגנון חילופי נוסח. זו המהדורה הרביעית בסדרת Biblia Hebraica. סדרת Biblia Hebraica היא סדרה שמבקשת להביא בפני הקורא את הנוסחים השונים של התנ"ך, וזאת, באמצעות מנגנון חילופי נוסח שמציג בפני הקורא נוסחים חלופיים, על פי כתבי יד שונים של התנ"ך, ועל פי המשתקף בתרגומי המקרא העתיקים (כגון תרגום השבעים ליוונית והתרגומים הארמיים). הסדרה יוצאת לאור בשטוטגרט שבגרמניה על ידי החברה הגרמנית לכתבי הקודש (אנ') (Deutsche Bibelgesellschaft). המהדורה הראשונה בסדרה יצאה לאור בשנת 1906 על ידי רודולף קיטל (Rudolf Kittel), והיא כללה מנגנון חילופי נוסח, על סמך כתבי יד עתיקים ותרגומים. מהדורה שנייה ומתוקנת יצאה לאור בשנת 1913. בין השנים 1929 ל-1937 יצאה לאור המהדורה השלישית, ובה שלושה חידושים עיקריים: א. לראשונה התבסס נוסח התנ"ך שבמהדורה על כתב יד מהמאה הי"א, שנחשב לכתב היד הקדום ביותר של המקרא כולו (כתב יד לנינגרד). ב. מנגנון חילופי הנוסח הורחב משמעותית, וכלל גם הצעות רבות לתיקון הנוסח. ג. נוספו הערות המסורה הקטנה. החוקרים אלברכט אלט (Albrecht Alt), אוטו אייספלט (Otto Eissfeldt) ופאול קלה (Paul Kahle) היו מעורבים גם הם בהפקת המהדורה, אלא שהמוניטין של קיטל האפיל עליהם והמהדורה נקראה על שמו "תנ"ך קיטל", ובקיצור: BHK (אנ'). מהדורה זו הייתה למהדורה הביקורתית הסטנדרטית ששימשה את החוקרים במשך שנות דור. מהדורה זו יצאה לאור בין השנים 1977-1967, בעריכת קרל אליגר (Karl Elliger) ווילהלם רודולף (Wilhelm Rudolph). המהדורה נקראה Biblia Hebraica Stuttgartensia על שם העיר שטוטגרט בה יושבת ההוצאה לאור. במהדורה זו שלושה שינויים עיקריים ביחס לקודמתה: א. מנגנון חילופי הנוסח עבר עריכה מקיפה, והוסרו הצעות תיקון רבות שלא היו מבוססות דיין. ב. למנגנון חילופי הנוסח נוספו השוואות למגילות מדבר יהודה. השוואות אלה חשובות ביותר, שכן מגילות מדבר יהודה קדומות בכאלף שנה לכתב היד לנינגרד. ג. נכללו גם הערות המסורה הגדולה (אלא שהן הודפסו בכרך נפרד). מהדורת המשך משנת 2004 ואילך הולכת ויוצאת לאור המהדורה החמישית, ושמה Biblia Hebraica Quinta (לטינית: התנ"ך העברי החמישי), ובקיצור: BHQ (אנ'). מנגנון זה הוא כלי חשוב ביותר לעבודתם של חוקרי המקרא, והוא מביא בפני הקורא נוסחים חלופיים שמבוססים, כאמור, על נוסחים אחרים שנמצאו במגילות מדבר יהודה, על כתבי יד נוספים של המקרא, על נוסח התורה של השומרונים, ועל נוסחים שמשתקפים בתרגומים העתיקים: ביוונית, ארמית ולטינית. מנגנון חילופי הנוסח כולל גם הצעות לתיקון הנוסח מאת העורכים. ביקורת נוסח המקרא Baker, D. L. (2010). Which Hebrew Bible?: review of Biblia Hebraica Quinta, Hebrew University Bible, Oxford Hebrew Bible, and other modern editions. Tyndale bulletin, 61(2), 209-236. מדיה וקבצים בנושא התנ"ך העברי משטוטגרט בוויקישיתוף נוסח המקרא על פי מהדורת BHS אודות המהדורה, באתר ההוצאה לאור David L. Baker, Which Hebrew Bible? Review of Biblia Hebraica Quinta, Hebrew University Bible, Oxford Hebrew Bible, and Other Modern Editions, Tyndale Bulletin, 2010-11-01 doi: 10.53751/001c.29286
The War to End All Wars (אלבום של סבטון)

The War to End All Wars הוא אלבום האולפן העשירי של להקת ההבי מטאל סבטון, שיצא לאור ב-4 במרץ 2022. האלבום מהווה המשך לאלבומה התשיעי של הלהקה, "The Great War", שיצא ב-2019, וכמו קודמו יהווה אלבום קונספט שמתמקד בזוועות, הנסים ואירועים נוספים סביב מלחמת העולם הראשונה, כמו הפסקת האש של חג המולד, חיילי הסער של הצבא הגרמני, המירוץ אל הים, חוזה ורסאי, ספינות הדרדנוט ששלטו בים בתחילת המאה העשרים ועוד. הקליפ שליווה את הסינגל הראשון מהאלבום, "Christmas Truce", היה מועמד לפרס הווידאו קליפ של השנה בטקס פרסי ה"Global Metal Apocalypse Awards" לשנת 2021, וסיים במקום השני. ההערה בסוגריים מתארת את הנושא במלחמת העולם הראשונה שבו עוסק השיר. סבטון יואכים ברודן – שירה, קלידים פר סונדשטרום – בס, קולות רקע כריס רורלנד – גיטרות, קולות רקע טומי יוהאנסון – גיטרות, קולות רקע הנס ון דאהל – תופים, קולות רקע מידע על האלבום The War to End All Wars באתר MusicBrainz מידע על האלבום The War to End All Wars באתר AllMusic האלבום The War to End All Wars באתר Discogs האלבום The War to End All Wars באתר ספוטיפיי האלבום The War to End All Wars באתר דיזר האלבום The War to End All Wars באתר אפל מיוזיק האלבום The War to End All Wars באתר טיידל "SABATON Announces 'The War To End All Wars' Album". BLABBERMOUTH.NET. 15 באוגוסט 2021. {{cite web}}: (עזרה) Childers, Chad (4 באוקטובר 2021). "Sabaton Announce 'The War to End All Wars' Album Details". Loudwire (באנגלית). {{cite web}}: (עזרה) "Sabaton Start Pre-Order For New Album 'The War To End All Wars'". TotalRock. 4 באוקטובר 2021. {{cite web}}: (עזרה) "Announcing our new album - The War To End All Wars! | Sabaton". Sabaton Official Website (באנגלית אמריקאית). 14 באוגוסט 2021. {{cite web}}: (עזרה) "Global Metal Apocalypse (GMA) Awards 2021 - The Results". Global Metal Apocalypse (באנגלית). 9 בינואר 2022. {{cite news}}: (עזרה)
נימפית הבוצין

נימפית הבוצין (שם מדעי: Melitaea trivia) הוא מין של פרפר קטן ממשפחת הנימפיתיים החי מדרום אירופה עד לאיראן ופקיסטן כולל בישראל בה הוא נפוץ בכל האזור הים-תיכוני ובהרים הגבוהים בהנגב בחודשים מרץ עד נובמבר. מוטת הכנפיים של מין זה היא עד 3.5 סנטימטרים והוא דומה למין כתמית הדרדר (Melitaea arduinna) וכן למינים נוספים בישראל מהסוג Melitaea. הנקבה מטילה עשרות ביצים בצבע ירקרק על גבעולי צמח הבוצין והלוענית המשמשים מזון לזחלים. מהביצה בוקע זחל שעיר שצבעו קרם שעם גדילתו צבוע הופך לשחור ועליו גבשושיות בצבע כתום שמהן יוצאים זיפים. גודלו המקסימלי של הזחל הוא עד 2.5 סנטימטרים והוא מתגלם על אבנים בקבת הצמחים שמהן הוא ניזון. חלק מן הזחלים עוברים דיאפאוזה בחורף עד ינואר. הגולם בגודל של סנטימטר וחצי והוא בעל כתמים שחורים וכתומים. תקופת הגולם היא שבועיים עד חודש. הפרפר מקים מספר דורות בשפלה ואילו בהרים הוא מקים רק דור אחד בשנה. נימפית הבוצין, באתר NCBI (באנגלית) נימפית הבוצין, באתר האנציקלופדיה של החיים (באנגלית) נימפית הבוצין, באתר GBIF (באנגלית) נימפית הבוצין, באתר מן השדה, ‏2014-06-08 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נימפית הבוצין".
קוג'ו

קוג'ו הוא ספר מתח-אימה מאת הסופר האמריקאי סטיבן קינג. הספר תורגם לעברית ויצא בגרסה קולנועית. העלילה מתרחשת בעיר קטנה בשם קאסל רוק שבמדינת מיין. קוג'ו הוא כלב סן ברנרד ענקי וידידותי של משפחת קמבר. כשהוא רודף אחרי ארנב ומגיע למאורה, הוא מעיר עטלפים חולי כלבת. לאחר שננשך על ידם וחלה בכלבת בעצמו, כל אופיו ומזגו הטוב נעלמים. הוא הופך לרוצח על ארבע, במשקל של כמאה קילוגרם, בעל לסתות ענק. במקביל, נוסעים דונה טרנטון ובנה בן הארבע, טד, על מנת לתקן את מכוניתם במוסך של ג'ו קמבר. המכונית נתקעת בדרך למוסך והם נלכדים בתוכה, כשהכלב מפטרל סביבם ובמוחו מחשבה אחת בלבד: להרוג. שנת יציאה לאור: 1981 שנת יציאה לאור בעברית: 2004 שנת יציאה לאקרנים: 1983 מדיה וקבצים בנושא קוג'ו בוויקישיתוף אתר האינטרנט הרשמי של קוג'ו (באנגלית) קוג'ו, באתר OCLC (באנגלית)
חדר השינה של לינקולן

חדר השינה של לינקולן (באנגלית: The Lincoln Bedroom) הוא חדר שינה הממוקם בקומה השנייה של הבית הלבן, משכן נשיא ארצות הברית. זהו חלק מסוויטת חדרי אירוח הכוללת חדר שינה, סלון (חדר ישיבה) וחדר רחצה קרויים על שם אברהם לינקולן שהשתמש בחדרים אלה כמשרדו. החדר משמש חדר אירוח לאורחים שהנשיא רוצה ביקרם (בכך שהוא מאפשר להם לישון בבית הלבן). מאז שיפוץ הבית הלבן בתקופת הנשיא הארי טרומן, מרוהט החדר בסגנון ויקטוריאני. חלק מרהיטי החדר המצויים בו כיום, מצויים בו מתקופה הקודמת לתקופה בה החדר שימש כמשרדו של לינקולן - כגון הספה, הכיסאות התואמים, וארבע מכיסאות הממשלה של לינקולן המצויים בחדר. במרכז החדר מצויה מיטה אשר כנראה נרכשה על ידי מרי טוד לינקולן במהלך שיפוצו של הבית הלבן. לינקולן עצמו לא ישן במיטה זו (ואף לא בחדר זה) אולם נשיאים מאוחרים יותר ישנו בה (בחדר אחר). על השולחן בחדר מצוי העתק של נאום גטיסברג - עותק של ההצהרה החתומה (אחת מחמשת נוסחי ההצהרה, והיחידה בהן הנושאת חתימתו של לינקולן). בסמוך לחדר, מצידו המזרחי, מצוי סלון ישיבה קטן המרוהט בסגנון ויקטוריאני התואם את סגנון הריהוט של חדר השינה. קודם להקמת האגף המערבי של הבית הלבן בשנת 1902 שימש חדר זה כמשרד עבור ממשלת ארצות הברית. לאחר שצוות הנשיא עבר לאגף החדש, הוסב החדר לחדר שינה לאורחים. בעת הריסת הבית הלבן ובנייתו מחדש בזמן כהונתו של הנשיא הארי טרומן, הפך חדר השינה לחלק מסוויטת אירוח רשמית לאורחים רמי דרג הלנים בבית הלבן והוקדש לזכרו של הנשיא אברהם לינקולן. צילום משנת 1992 צילום משנת 1992 צילום משנת 1992 מדיה וקבצים בנושא חדר השינה של לינקולן בוויקישיתוף אתר מוזיאון הבית הלבן - תצלומים היסטוריים ושחזורים של חדר השינה של לינקולן
רונדה פלמינג

רונדה פלמינג (באנגלית: Rhonda Fleming ;‏10 באוגוסט 1923 - 14 באוקטובר 2020) הייתה שחקנית קולנוע וטלוויזיה וזמרת אמריקאית. התפרסמה בעיקר במערבונים, סרטי פילם נואר וסרטי הרפתקאות בשנות ה-40 ושנות -50. נולדה בהוליווד-1923 בשם מרילין לואיס, צעירה בין שתי הבנות של הדוגמנית והשחקנית אפי גרהם וסוכן הביטוח הרולד שברטון לואיס. ב-1941 סיימה את בית הספר התיכון בבברלי הילס בו הופיעה בהצגות תלמידים. סוכן שחקנים וצייד כישרונות הבחין בנערה הג'ינג'ית היפה והמוכשרת, שינה את שמה לרונדה פלמינג וסידר לה חוזה אצל דייוויד סלזניק. תפקידה הרציני הראשון היה בסרטו של אלפרד היצ'קוק "בכבלי השכחה" בו שיחקה נערה מאושפזת במוסד פסיכיאטרי ומטופלת על ידי פסיכיאטרית אותה מגלמת אינגריד ברגמן. ב-1949 שיחקה בסרט "יאנקי בחצר המלך ארתור" לצידו של בינג קרוסבי. בסרט גם שרה וזה היה סרטה הראשון בצבעי טכניקולור. הצבעים האלה הפכו אותה פופולרית בגלל עיניה הירוקות, שערה הלוהט ופניה החלקים. היא כונתה "מלכת הטכניקולור" בדומה למורין או'הרה. היא שיחקה ב-46 סרטים לצידם של שחקנים ידועים כמו ברט לנקסטר, קירק דאגלס, צ'רלטון הסטון, רונלד רייגן ועוד. היא הופיעה גם בסדרות טלוויזיה כמו ספינת האהבה, מקמילן ואשתו, רד סקלטון שואו, דיק פאוול שואו ועוד. היא גם שרה והוציאה שני אלבומים: שירי גוספל ושירי אהבה קלאסים בשם "רונדה". לרונדה פלמינג יש כוכב בשדרת הכוכבים של הוליווד. וכוכב דקל זהב בשדרת הכוכבים בפאלם ספרינגס. פלמינג הייתה נשואה שש פעמים. התגרשה ארבע פעמים והתאלמנה פעמים. בעל החמישי, המפיק טד מאן היה יהודי והיא קבורה לידו בחלק היהודי של בית הקברות הילסייד ממוריאל פארק. מבעלה הראשון תומאס ליין, היה לה בן אחד, קנת ליין יליד 1941. ממנו היו לה שתי נכדות, ארבעה נינים ושני בני נינים. מאז שהלכת (1943) בכבלי השכחה (1945) "בסחור המעלות" (The Spiral Stairecase) (1946) "סיפור מהעבר" (Out of the Past) (1947) יאנקי בחצר המלך ארתור" (1949) "המאהב הגדול" (1949) "פוני אקספרס" (1953) דו-קרב באו. קיי. קוראל (1957) "סיפורו של באסטר קיטון (1957) "הביתה לפני החשיכה" (1958) אתר האינטרנט הרשמי של רונדה פלמינג (באנגלית) מדיה וקבצים בנושא רונדה פלמינג בוויקישיתוף רונדה פלמינג, באתר find a grave רונדה פלמינג באתר דרייבאין רונדה פלמינג, במסד הנתונים הקולנועיים IMDb (באנגלית) רונדה פלמינג, באתר AllMovie (באנגלית) רונדה פלמינג, במסד הנתונים הקולנועיים KinoPoisk (ברוסית) רונדה פלמינג, באתר MusicBrainz (באנגלית) רונדה פלמינג, באתר Discogs (באנגלית)
Save Me (שיר של שיינדאון)

"Save Me" הוא שיר של להקת הרוק האמריקאית, שיינדאון. השיר שוחרר כסינגל הראשון מתוך אלבומה השני של הלהקה, Us and Them. השיר שימש כנעימה של אירוע השלם וצפה של ה-WWE, "ללא רחמים 2005" (No Mercy 2005 (אנ')). נכון ל-2022 נחשב השיר לשני הכי מצליח של הלהקה מבחינה מסחרית. הוא הגיע לפסגת מצעד מוזיקת הרוק המיינסטרימית של מגזין הבילבורד ושהה בה 12 שבועות. השיר הוא גם השלישי הכי מצליח של הלהקה במצעד הבילבורד הוט 100, והגיע בו למקום ה-72 (במקום הראשון נמצא השיר "Second Chance" שהגיע למקום ה-7, ובמקום השני השיר "If You Only Knew" שהגיע למקום ה-42). ברנט סמית התחיל לכתוב את השיר כבר כשהיה בן 16 והתחיל להקליט קלטת דמו. כשהסינגל הגיע לתחנות הרדיו הלהקה עבדה עדיין על האלבום, שטרם עבר מיקס ומאסטרינג. סמית ציין שכשהשיר הגיע לרדיו עדיין לא כתב מילים לארבעה מהשירים, ולא הקליט את ערוץ השירה לארבעה שירים נוספים, מה שאילץ אותו להשקיע זמן רב בעבודה קשה באולפן. בשנת 2011 הסביר סמית בראיון שהשיר מדבר על אנשים שלוקחים על עצמם את הדאגות והבעיות של כל הסובבים אותם, וכתוצאה מהעומס שהם מטילים על עצמם, דינם להתמוטט בסופו של דבר. מישהו שנמצא בחיי ראה אותי כשאני עובר את התקופה החשוכה ביותר בחיי. הוא הרים אותי. בסופו של דבר התקופה החשוכה עברה עליו, ואני הייתי צריך להרים אותו. סרטון השיר "Save Me" באתר יוטיוב Band's first glimmers found in Knoxville 411Mania Interview (אורכב 20.09.2012 בארכיון Wayback Machine) Erickson, Anne (26 בפברואר 2011). "INTERVIEW: Shinedown vocalist Brent Smith". Audio Ink Radio. נבדק ב-5 במאי 2021. {{cite web}}: (עזרה) Shinedown Chart History (Mainstream Rock), Billboard Shinedown Chart History (Alternative Airplay), Billboard